**ОБЯВА**

**за прием на проектни предложения по подмярка 7.2 „Инвестиции в създаването, подобряването или разширяването на всички видове малка по мащаби инфраструктура” от Стратегията за Водено от общностите местно развитие на СНЦ „МИГ общини Елена и Златарица”, финансирана по Програмата за развитие на селските райони 2014-2020 г чрез Европейския земеделски фонд за развитие на селските райони**

На основание Решение на Управителния съвет на СНЦ „МИГ общини Елена и Златарица” от 16.01.2019 г и на основание чл. 62 т. 4 от Наредба № 22/14.12.2015 г на МЗХГ и Стратегията за ВОМР на СНЦ „МИГ общини Елена и Златарица”

**Наименование на мярката от Стратегията за ВОМР**:

СНЦ „МИГ общини Елена и Златарица” обявява процедура чрез подбор на проектни предложения № BG06RDNP001-19.238 по подмярка 7.2 „Инвестиции в създаването, подобряването или разширяването на всички видове малка по мащаби инфраструктура” от мярка 7 „Основни услуги и обновяване на селата в селските райони” от СВОМР.

**Цел на настоящата процедура** **е:** Мярката подкрепя инвестиции в създаването, подобряването или разширяването на всички видове малка по мащаби инфраструктура в населените места от територията на двете общини Елена и Златарица, включително инвестиции в енергия от възобновяеми източници и спестяване на енергия.

**Допустими кандидати по процедурата са**:

1. Община Елена или Община Златарица за всички допустими дейности по под-мярката с изключение на дейности, свързани с доизграждане, без ново строителство на канализационната мрежа (в т.ч. и съоръжения за пречистване на отпадъчни води) в агломерации с под 2 000 е.ж. в селските райони;

2. Юридически лица с нестопанска цел за дейности, свързани със социалната и спортната инфраструктура и културния живот;

3. Читалища за дейности, свързани с културния живот;

4. ВиК оператори за дейности, свързани с изграждане, реконструкция и/или рехабилитация на водоснабдителни системи и съоръжения в агломерации с под 2 000 е.ж. в селските райони и дейности, свързани с доизграждане, без ново строителство на канализационната мрежа (в т.ч. и съоръжения за пречистване на отпадъчни води) в агломерации с под 2 000 е.ж. в селските райони.

Кандидатите трябва да имат седалище на територията на Община Елена или община Златарица.

**Допустими дейности за финансиране са**:

1. Строителство, реконструкция и/или рехабилитация на нови и съществуващи общински пътища, улици, тротоари, и съоръженията и принадлежностите към тях;

2. Изграждане, реконструкция и/или рехабилитация на водоснабдителни системи и съоръжения в агломерации с под 2 000 е.ж. в селските райони; инвестиции за доизграждане, без ново строителство на канализационната мрежа (в т.ч. и съоръжения за пречистване на отпадъчни води) в агломерации с под 2 000 е.ж. в селските райони;

3. Изграждане и/или обновяване на площи, за широко обществено ползване, предназначени за трайно задоволяване на обществени потребности от общинско значение;

4. Изграждане, реконструкция, ремонт, оборудване и/или обзавеждане на социална инфраструктура за предоставяне на услуги, които не са част от процеса на деинституционализация на деца или възрастни, включително транспортни средства;

5. Реконструкция и/или ремонт на общински сгради, в които се предоставят обществени услуги, с цел подобряване на тяхната енергийна ефективност;

6. Изграждане, реконструкция, ремонт, оборудване и/или обзавеждане на спортна инфраструктура;

7. Изграждане, реконструкция, ремонт, реставрация, закупуване на оборудване и/или обзавеждане на обекти, свързани с културния живот, вкл. мобилни такива, вкл. и дейности по вертикалната планировка и подобряване на прилежащите пространства; (Мобилни обекти са моторни превозни средства, които не позволяват използването им за други цели, освен изключително и само за осъществяване на дейности за предоставяне на услуги, свързани с културния живот);

8. Реконструкция, ремонт, оборудване и/или обзавеждане на общинска образователна инфраструктура с местно значение в селските райони.

**Допустими разходи по мярката са:**

а) Изграждането, включително отпускането на лизинг, или подобренията на недвижимо имущество;

б) Закупуването или вземането на лизинг на нови машини и оборудване, обзавеждане до пазарната цена на актива;

в) Общи разходи, свързани с изброените по-горе, например хонорари на архитекти, инженери и консултанти, хонорари, свързани с консултации относно екологичната и икономическата устойчивост, включващи:

* Общи разходи свързани с проекта, в това число разходи за хонорари за архитекти, инженери и консултанти, консултации за икономическа и екологична устойчивост на проекта, енергийно обследване, извършени както в процеса на подготовка на проекта преди подаване на проектното предложение, така и по време на неговото изпълнение, които не могат да надхвърлят 12 на сто от общия размер на допустимите разходи по проект, включени в т. „а“, „б“ и „г“.
* Разходите за консултанти и консултации за икономическа устойчивост по т. „в” се състоят от попълване на анализ разходи-ползи (финансов анализ), извършване на предпроектни проучвания и окомплектоване на пакета от документи и консултантски услуги, свързани с изпълнението, и отчитане на дейностите по проекта до изплащане на помощта и не следва да надхвърлят 5 на сто от стойността на допустимите разходи по точка т. „а“, „б“ и „г“.

г) Нематериални инвестиции: придобиването или развитието на компютърен софтуер и придобиването на патенти, лицензи, авторски права, търговски марки.

Разходите за ДДС са допустими в случаите, когато не подлежат на възстановяване в съответствие с националното законодателство в областта на ДДС.

**Период за прием на проектни предложения**:

**Първи прием:**

Начален срок за подаване на проектните предложения: **от 26.02.2019 г.**

Краен срок за подаване на проектни предложения: **до 17,00 часа на 13.05.2019 г.**

**Втори прием:** ще се проведе при наличие на остатъчни средства след първи прием през 2020 г. съгласно ИГРП на сдружението.

**Място на подаване на проектните предложения:**

Подаването на проектно предложение по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез **Информационната система за управление и наблюдение на Структурните инструменти на ЕС в България (ИСУН 2020)**чрез модула „Е-кандидатстване“ на следния интернет адрес: [https://eumis2020.government.bg](https://eumis2020.government.bg/), лично от законния представител на кандидата или от упълномощено от него лице и използването на Квалифициран електронен подпис (КЕП).

**Бюджет на приема:**

***Бюджетът по процедурата е: 195 600* *лева.***

**Минимален и максимален размер на финансовата помощ, предоставяна за проект:**

**Минимален размер** на заявената безвъзмездна финансова помощ : левовата равностойност на 5 000 евро – 9 779,00 лв.

**Максимален размер** на заявената безвъзмездна финансова помощ : левовата равностойност на 50 000 евро – 97 790,00 лв.

Минимумът на общите допустими разходи за един проект е 9 779,00 лева.

Максимумът на общите допустими разходи за един проект е 97 790,00 лева.

**Критерии за оценка на проектните предложения:**

|  |  |
| --- | --- |
| 1. Проектът е за изграждане и/или реконструкция на инфраструктура в населено място извън общинския център; | 10 т. |
| 2. Проектът е представен от НПО; | 20 т. |
| 3а. Брой население (до 150 по постоянен адрес) , което ще се възползва от подобрените основни услуги и обхвата на териториално въздействие. | 10 т. |
| 3б. Брой население (над 150 жители по постоянен адрес) , което ще се възползва от подобрените основни услуги и обхвата на териториално въздействие. | 25 т. |
| 4. Проектът въвежда иновативни технологии или инвестиции с екологичен ефект. | 25 т. |
| 5. Проектът е за изграждане реконструкция, ремонт, оборудване и/или обзавеждане на инфраструктура за социални услуги включително за деца и възрастни хора. | 20 т. |
| **Общо** | **100 т.** |

За да бъде предложено за финансиране едно проектно предложение, общата крайна оценка трябва да е равна на или по-голяма от 10 точки.

**Лице/а за контакт и място за достъп до подробна информация:**

Надежда Стоянова – експерт по прилагане на СВОМР на СНЦ „МИГ общини Елена и Златарица” всеки работен ден от 08,00 до 17,00 часа в офиса на СНЦ „МИГ общини Елена и Златарица” на адрес: Общностен център - гр. Елена, ул. „Поп Сава Катрафилов” № 25 /сградата настарата поликлиника/, телефон 0879 101 403.

Кандидатите могат да задават допълнителни въпроси и да искат разяснения във връзка с Условията за кандидатстване до 3 седмици преди крайния срок за подаване на проектни предложения. Допълнителни въпроси могат да се задават само по електронната поща, посочена по-долу, като ясно се посочва наименованието на процедурата за подбор на проекти.

Адрес на електронна поща: vomr@elena.bg

Пълният пакет документи за кандидатстване са публикувани на следните интернет адреси:

* на сайта на Сдружение „МИГ общини Елена и Златарица” - http://vomr.elena.bg
* на сайта на ИСУН <https://eumis2020.government.bg/>
* и в офиса на МИГ на адрес гр. Елена, ул. „Поп Сава Катрафилов“ 25

**Начин на подаване на проектните предложения:**

Проектното предложение от кандидати за подпомагане по подмярка 7.2 „Инвестиции в създаването, подобряването или разширяването на всички видове малка по мащаби инфраструктура” от Стратегията за Водено от общностите местно развитие се подават електронно в ИСУН в рамките на срока, определен в обявата и в процудерата за прием на проектни предложения. Интернет адреса на модула за електронно кандидатстване на ИСУН 2020 е: <https://eumis2020.government.bg/>, където е налично ръководство за работа със системата.